 Благодаря, госпожо председател. Уважаеми колеги, добре е, че има дебат по тази тема, защото той показва различните гледни точки и сложността на темата. Разглежданият пакет мобилност едно е в противоречие с основополагащите европейски ценности и идеята за единен пазар. По никакъв начин този подход към проблема не помага за изграждането на единен пазар, а точно обратното – подкопава го. Разбира се, че шофьорите на международни превози заслужават добри условия на труд, защото професията е тежка и отговорна.